

Broj: 02-1- 1256 -1/19

Datum, 12.11.2019. godine

Na osnovu člana 104. Statuta Univerziteta u Sarajevu i prijedloga odsjeka Politologija, a u vezi sa članom 106. Stav (2) Zakona o visokom obrazovanju („Službene novine Kantona Sarajevo“ broj:33/17) i po prethodnoj saglasnosti sekretara, Vijeće Fakulteta političkih nauka Univerziteta u Sarajevu na sjednici održanoj 12.11.2019. godine *donosi*

**ODLUKU**

**O imenovanju članova Komisije za izbor nastavnika u naučnonastavno zvanje docent za naučnu oblast „Sociologija“**

**Član 1.**

U Komisiju za izbor **nastavnika** u naučnonastavno zvanje **docent za naučnu oblast „Sociologija“**

Fakulteta političkih nauka Univerziteta u Sarajevu, po osnovu Konkursa raspisanog 08.10.2019. godine imenuju se sljedeći članovi:

1. prof.dr. Halima Sofradžija - predsjednik Komisije;

2. prof.dr.Asim Mujkić - član Komisije;

3. doc.dr. Amila Ždralović - član Komisije;

**Član 2.**

Komisija iz člana 1. preuzet će kompletnu konkursnu dokumentaciju, a koju će joj uz Potvrdu o urednosti i blagovremenosti pristiglih prijava na konkurs, dostaviti stručna Služba Fakulteta.

**Član 3.**

Komisija iz člana 1. ove Odluke, obavezna je izvještaj sa prijedlog za izbor u zvanje dostaviti Vijeću putem protokola Fakulteta u skladu sa Zakonom, Statutom, tekstom raspisanog konkursa, i ovom Odlukom i to u roku od 45 dana od dana isteka roka za podnošenje prijava na konkurs (konkurs zatvoren za prijave 23.10.2019. godine).

**Član 4.**

Komisija iz člana 1. ove Odluke obavezna je ispuniti sve svoje obaveze prema ovoj Odluci, a u skladu sa Zakonom i Statutom.

**Član 5.**

Odluka stupa na snagu danom donošenja.

**Obrazloženje:**  Na sjednici odsjeka Sociologije usvojen je prijedlog članova Komisije za izbor nastavnika u naučnonastavno zvanje docent za naučnu oblast Sociologija Fakulteta političkih nauka Univerziteta u Sarajevu. Predloženi profesori su: predsjednik- prof.dr. Halima Sofradžija, vanredni profesor (naučna oblast Sociologija), prof.dr. Asim Mujkić,redovni profesor (naučna oblast Filozofskih nauka), i član- doc.dr. Amila Ždralović, docent na Pravnom fakultetu Univerziteta u Sarajevu (naučna oblast Sociološke dimenzije prava), čija je pripadnost načnoj oblasti Sociološke dimenzije prava, zapisnički utvrđena na osnovu Ugovora o radu, a prije donošenja ove Odluke. Pismena saglasnost svih članova Komisije pribavljena je prije održavanja sjednice Vijeća Fakulteta. Članovi Komisije, obavezni su pridržavati se rokova, propisanih Zakonom i Statutom. (Neizvršenje obaveza od strane članova Komisije bez postojanja opravdanih razloga smatra se neizvršenjem njihovih redovnih radnih obaveza. Dekan je obavezan provesti postupak utvrđivanja odgovornosti i izreći odgovarajuću mjeru članovima Komisije koji svoje obaveze ne izvrše). Shodno svemu, a u skladu sa članom 104. Statuta Univerziteta u Sarajevu i članom 106. stav (1) i (2) Zakona o visokom obrazovanju odlučeno je kao u gore navedenom.

**Dostaviti:** - Članovima Komisije;

- Materijal za Vijeće;

- a/a  **DEKAN**

Akt obradila: Umihana Mahmić **\_\_\_\_\_\_\_\_\_\_\_\_\_\_\_\_\_**

Akt kontrolisao i odobrio: prof.dr. Elvis Fejzić **Prof.dr. Sead Turčalo**